2T Stalker

2T Stalker – Baltarusijos kariuomenės žvalgybinis šarvuotis, skirtas giliai žvalgybai (250–300 km už fronto linijos) ir diversinei veiklai.

Gynyba 
Šarvuotis pasižymi daugialyge apsauga. Tai:
 Greitis ir manevringumas.
 Mažesnis radiolokacinis, optinis ir šiluminis pastebimumas.
 Iš priekio 2T Stalker šarvai atlaiko 35 mm sviedinius.
 Šarvuotis turi lazerinio spinduliavimo aptikimo sistemą. Aptikus tokį spinduliavimą perspėjama įgula, o link lazerinės spinduliuotės šaltinio iššaunamos akinančios dūminės granatos.
 Priešmininis atsparumas atitinka pagrindinio kovinio tanko lygį.

Ginkluotė

Ugnies valdymo sistema 
Šarvuotis turi dvikanalį dieninį ir naktinį optinį elektroninį ugnies valdymo kompleksas.. Šarvuotis gali vienu metu apšaudyti du taikinius, pvz., prieštankine raketa šauti į šarvuotį, o granatsvaidžiu apšaudyti pėstininkus.

Ginklai 
Šarvuočio 2T Stalker ginkluotę sudaro:
 stabilizuota 30 mm automatinė patranka 2A42 (500 šov.).
 su patranka suporintas 7,62 mm kulkosvaidis PKT (2000 šov.)
 30 mm automatinis granatsvaidis AGS-17 (166 šov.)
 dviejų raketų zenitinis raketų kompleksas
 dviejų raketų PTVR kompleksas.
 12 prieštankinių minų

Patranka 
Šarvuočio 2T Stalker pagrindinis ginklas yra stabilizuota 30 mm automatinė patranka 2A42.. Patrankos automatika varoma dujomis, šaudymo sparta dvejopa – 200–300 ar 550–800 šūv./min..
Patranka skirta naikinti technikai, žemai skrendantiems orlaiviams, lengvajam transportui, gyvajai jėgai.. Patrankos žiočių greitis 960 m/s, tad patranka leidžia naikinti šarvuočius 1,5 km, automobilius – 4,0 km, lėtai skrendančius orlaivius iki 2000 m aukščio ir 2,5 km nuotoliu.

Raketų leistuvai 
Šarvuočio raketinę ginkluotę sudaro du įtraukiami dvirakečiai leistuvai – prieštankinis ir zenitinis. Dešinysis leistuvas yra zenitinis, o kairysis – prieštankinis. Prieštankinis leistuvas turi 2 raketas pačiame leistuve ir 6 – šarvuotyje. Zenitinis leistuvas turi 2 raketas leistuve.

Prieštankinės raketos (AT-6 Spiral) 
Šarvuotis naudoja prieštankines valdomas raketas 9K114 Šturm (NATO pavadinimas – AT-6 Spiral), kurios yra leidžiamos iš vamzdžio, SACLOS taikymo tipo.
Šios raketos leidžiamos iš 130 mm kalibro vamzdžių. Raketos tinka šaudyti į taikinius, esančius už 400-5000 m.
Įprastinė kumuliacinė „Šturmo“ kovinė galvutė, manoma, gali pramušti 560–600 mm šarvo,, o tandeminės kovinės galvutės (su dviem nuosekliais kumuliaciniais užtaisais) gali pramušti 600–700 mm storio valcuotą homogeninį plieno šarvą.

Zenitinės raketos (SA-18 Grouse) 
9K38 Igla (NATO pavadinimas SA-18 Grouse) yra 72,2 mm kalibro nešiojamoji zenitinė raketa, sverianti 10,6 kg ir turinti 1,3 kg kovinę galvutę.
Raketa yra 1,67 m, raketos tūba – 1,708 m ilgio. Visa sistema sveria 17 kg.
Raketos tinka kovai su lėktuvais ir sraigtasparniais, sparnuotosiomis raketomis ir bepiločiais aparatais, kurie artinasi 360–400 m/s greičiu ar tolsta 320 m/s greičiu tiesioginio matymo zonoje, tiek dieną, tiek naktį.

Žvalgybinė įranga 
Šarvuočio žvalgybinę įrangą sudaro keli blokai:
 Tai naktinio matymo ir tolimojo optinio aptikimo prietaisai, kurie gali būti iškelti aukštai virš šarvuočio ant aukšto stiebo.
 Radioelektroninio aptikimo įranga, leidžianti skanuoti radijo eterį, nustatyti kryptį į spinduliuotės šaltinius, skleisti kryptinius trikdžius.
 Šarvuotyje gali būti įrengta radiolokacinė stotis ar infraraudonasis ieškiklis.
2T Stalker turi modulinę konstrukciją, jame gali būti įmontuojami įvairūs įrangos moduliai pagal vykdomus uždavinius.

Šaltiniai

Nuorodos 
 Боевая разведывательная машина 2Т Сталкер Белоруссия
 2T Stalker (video)

Šarvuočiai
Baltarusijos ginkluotosios pajėgos